

*MINDSZENTKÁLLÁÉRT ALAPÍTVÁNY, 8282 Mindszentkálla, Jókai u. 40. tel.: 06 20 610 05 06 marta@nepfoiskola.hu*

**Program és munkaterv**

**2020**

**Az alapítvány tulajdonába került ingatlan gondozása, a szükséges felújítások felmérése, elvégzése, ehhez a források előteremtése**.

* a nádtető cseréje a felmérés alapján elkerülhetetlen, árajánlat bekérése után a költségek biztosítása megtörtént, és a kivitelezés a kuratórium jóváhagyásával márciusban elkezdhető. A költségfedezethez pályázati forrásokat kell felkutatni, de szükség esetén a kuratórium tagjai kölcsönt biztosítanak a kifizetés megelőlegezéséhez.
* távlatban, de minél előbb biztosítani kell a nyílászárók cseréjét is, amelyek nagyon rossz állapotban vannak és a ház kifűtése sem lehetséges emiatt: nem zárhatók, korhadtak, javításokkal nem, vagy csak részben hozhatók helyre. Ehhez a munkához azonban előzetesen forrást kell előteremteni.
* ugyancsak távlatban, de mindenképpen a nyílászárók cseréjét követően, a ház fűtését szolgáló kazán kicserélése is szükséges, előzetesen előteremtve az anyagi fedezetet a munkára.
* szaniter felújítások is szükségesek: zuhanyozó, csempe, konyhai mosogató és számolni kell a ház külső falazatának komolyabb javításával is.

Ezek a felújítási munkálatok több millió forintot igényelnek és az ütemezésüket az anyagi lehetőség függvényében lehet csak elvégezni.

**A tevékenységhez közvetlenül kapcsolódó technikai fejlesztések:**

* önálló Facebook létrehozása
* saját e-mail cím létrehozása

**Szakmai programtervek**

* márciusban fejeződik be a nyelvképzés, amelyet ősszel (októbertől) folytatunk, és 2021. márciusában fejezzük be. Továbbra is 45 órás, angol és német csoportban és a résztvevők számra továbbra is ingyenesen, illetve jelképes részvételi díjjal (45 óra 5.000.-Ft résztvevői díj befizetésével)
* országos találkozót szervezünk augusztus végén, civil szervezeteknek (jelképes 2.000.-Ft részvételi díjas, amivel nullszaldóra futtatható ki a rendezvény, és 50-60 főre számíthatunk)
* tisztelgünk az adományozó emlékének és részt vesz az alapítvány a rá emlékező tanulmánykötet kiadásában és terjesztésében, amely egyúttal 2-300.000.- Ft bevételt is jelenthet az alapítványnak
* megszerkesztünk és kiadunk egy brossurát az év végéig Mindszentkálláról, amiben települést, az alapítványt, illetve az emlékházat, mint civil házat is népszerűsítjük (helyi turista szálláshelyeknek igény esetén 100.-Ft/db-ot tudunk átadni)
* bekapcsolódunk a „Művelődés-Népfőiskola-Társadalom” című lap szerkesztésébe és országos terjesztésébe, amiben komoly cikket, írást helyezünk el az alapítványról és Mindszentkálla településről.

A feladatokat a kuratórium tagjai végzik, önkéntes tevékenységként, a nyelvképzést külső megbízással, honorárium (számlás kifizetés) ellenében nyelvtanárok látják el.

Mindszentkálla, 2019. december 15.

Mihályfi Márta